pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคม ชี้แจงข้อวิจารณ์ พ.ร.บ.ไซเบอร์
วันอังคารที่ 4 ธันวาคม 2561
กระทรวงดิจิทัลเพื่อเศรษฐกิจและสังคม ชี้แจงข้อวิจารณ์ พ.ร.บ.ไซเบอร์
กระทรวงดิจิทัลเพื่อเศรษฐกิจและสังคม ชี้แจงข้อวิจารณ์ พ.ร.บ.ไซเบอร์
เมื่อวันที่ 20 พฤศจิกายน 2561 นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวง กระทรวงดิจิทัลเพื่อเศรษฐกิจและสังคม ชี้แจงประเด็น ข้อวิจารณ์ พ.ร.บ.ไซเบอร์ ตามที่นายศรีอัมพร ศาลิคุปต์ ผู้พิพากษาอาวุโสศาลอุทธรณ์ วิจารณ์เนื้อหาร่าง พ.ร.บ.ความมั่นคงปลอดภัยไซเบอร์ ที่ถูกแก้ไขเพื่อให้ ครม. พิจารณา ว่า เนื้อหาประเด็นสําคัญไม่มีความแตกต่างไปจากร่างเดิม พร้อมชี้ให้เห็นถึงอันตราย 8 ด้าน ของร่าง พ.ร.บ.ความมั่นคงปลอดภัยไซเบอร์ ในประเด็นทําลายประชาธิปไตยและหลักประกันสิทธิเสรีภาพของประชาชน ทําให้กระบวนการยุติธรรมล้มเหลว ส่งเสริมให้เกิดรัฐตํารวจ ปราบปรามศัตรูทางการเมือง เป็นต้น
กระทรวงฯ ขอชี้แจงว่า ภายหลังจากการรับฟังความคิดเห็นและได้มีข้อกังวลจากภาคส่วนต่าง ๆ ก็ได้มีการปรับปรุงร่างกฎหมายนี้ โดยเน้นหลักการไม่ให้ขัดแย้งกับกฎหมายอื่นที่มีอยู่แล้ว รวมทั้ง ช่วยสนับสนุนให้เกิดความมั่นคงปลอดภัยไซเบอร์ของประเทศ และสอดคล้องตามยุทธศาสตร์ชาติ แผนปฏิบัติงาน บุคลากร กรอบงบประมาณ เพื่อดูแลปกป้องหน่วยงานโครงสร้างพื้นฐานสําคัญ ให้สามารถให้บริการต่อเนื่อง
โดยเฉพาะการกําหนดกลไกให้มีการถ่วงดุลของผู้ใช้อํานาจตามกฎหมายนี้ ที่ต้องผ่านการเห็นชอบจากศาล ซึ่งเป็นไปตามมาตรฐานสากลและตามหลักแห่งรัฐธรรมนูญ เพื่อเป็นหลักประกันสิทธิเสรีภาพของประชาชนตามกระบวนการยุติธรรม โดยมิได้มุ่งหมายหรือมีเจตนาเพื่อเป็นเครื่องมือทางการเมือง หรือรุกล้ําเสรีภาพส่วนบุคคลแต่อย่างใด ซึ่งได้มีการดําเนินการ ดังนี้
1) กระทรวง และผู้ทรงคุณวุฒิในคณะกรรมการเตรียมการด้านการรักษาความมั่นคงปลอดภัยทางไซเบอร์แห่งชาติ ร่วมกันปรับปรุงร่างกฎหมายนี้ในประเด็นข้อห่วงใย 7 ประเด็น ได้แก่ (1) วันมีผลบังคับใช้ (2) ขอบเขตของกฎหมาย ความซ้ําซ้อน และการเชื่อมโยงกับกฎหมายอื่น (3) คํานิยาม (4) องค์กร (5) หน่วยงานโครงสร้างพื้นฐานสําคัญ (CII) (6) การรับมือภัยคุกคามทางไซเบอร์ และ (7) บทกําหนดโทษ รวมทั้งได้ประชุมหารือเชิงหลักการร่วมกับส่วนราชการ 20 กระทรวง ฝ่ายความมั่นคงของชาติ และภาคเอกชน รวมทั้ง ภาคประชาสังคม เป็นต้น
2) กระทรวงฯ ได้จัดให้มีการรับฟังความคิดเห็นต่อร่างฯ ซึ่งปรับปรุงเมื่อวันที่ 15 พ.ย. 61 ทางเว็บไซต์
ซึ่งเป็นไปตามกรอบรัฐธรรมนูญ ตั้งแต่วันที่ 16 – 30 พ.ย. 61
3) ปัจจุบันกระทรวงฯ ได้ตั้งคณะทํางาน 3 ฝ่าย ประกอบด้วย ภาครัฐ ภาคเอกชน และภาคประชาสังคม โดยได้ประชุมไปเมื่อวันที่ 19 พ.ย. 61 เพื่อพิจารณาปรับปรุงร่างฯ ให้เป็นไปตามความเห็นจากทุกภาคส่วน ทั้งนี้ คาดว่าจะแล้วเสร็จ และเสนอ ครม. และ สนช. ได้ภายในเดือน ธ.ค. 61
ทั้งนี้ กระทรวงดิจิทัลเพื่อเศรษฐกิจและสังคม ได้ประชาสัมพันธ์ชี้แจงกรณีดังกล่าวทางเว็บไซต์ข่าว เว็บไซต์กระทรวงฯ และช่องทาง Social Media เพื่อให้รับทราบข้อเท็จจริงแล้ว และหากประชาชนมีข้อสงสัยสามารถสอบถามรายละเอียดเพิ่มเติมได้ที่ศูนย์บริการข้อมูลภาครัฐเพื่อประชาชน (Government Contact Center : GCC โทร 1111)
รัฐบาลไทย-ข่าวทำเนียบรัฐบาล-อธิบดีกรมบัญชีกลางชี้แจงเกี่ยวกับประเด็นการบิดเบือนข้อมูลเงินคงคลังปี 2561
วันศุกร์ที่ 15 กันยายน 2560
อธิบดีกรมบัญชีกลางชี้แจงเกี่ยวกับประเด็นการบิดเบือนข้อมูลเงินคงคลังปี 2561
อธิบดีกรมบัญชีกลางชี้แจงประเด็นการบิดเบือนข้อมูลเงินคงคลังปี 2561 โดยระบุเงินคงคลัง คือ เงินสดคงเหลือในมือของรัฐบาล (Cash on hand) ที่มีสํารองไว้สําหรับใช้จ่าย ณ เวลาใดเวลาหนึ่ง ซึ่งจะมีมากหรือน้อยขึ้นอยู่กับการรับเงินและการจ่ายเงินของรัฐบาล
วันนี้ (15 ก.ย.60) นางสาวสุทธิรัตน์ รัตนโชติ อธิบดีกรมบัญชีกลาง กระทรวงการคลัง
ได้กล่าวชี้แจงเกี่ยวกับประเด็นการบิดเบือนข้อมูลเงินคงคลังปี 2561 ซึ่งเพจอาณาจักรไบกอน Returns โพสต์ข้อความแสดงจํานวนเงินคงคลังของรัฐบาลไทย โดยเปรียบเทียบเงินคงคลังตั้งแต่ปี 2554 - 2560 ว่ามีปริมาณเงินลดลงต่อเนื่อง พร้อมตั้งข้อสังเกตว่า ในปี 2561 ถ้าหักลบกลบหนี้แล้ว จะเหลือเงินคงคลังอยู่ที่ 350 บาท นั้น กรมบัญชีกลางขอชี้แจงว่า เงินคงคลัง คือ เงินสดคงเหลือในมือของรัฐบาล (Cash on hand)
ที่มีสํารองไว้สําหรับใช้จ่าย ณ เวลาใดเวลาหนึ่ง ซึ่งจะมีมากหรือน้อยขึ้นอยู่กับการรับเงินและการจ่ายเงินของรัฐบาล โดยเงินคงคลังจะเพิ่มขึ้นในช่วงที่มีการจัดเก็บรายได้จากภาษีต่างๆ เช่น ภาษีเงินได้นิติบุคคล ภาษีเงินได้บุคคลธรรมดา เป็นต้น ซึ่งกระทรวงการคลังสามารถจัดเก็บรายได้เพิ่มสูงขึ้นทุกปี
เงินคงคลังคงเหลือ ณ สิ้นปีงบประมาณ พ.ศ. 2554 – 2559 มีรายละเอียดดังนี้
หน่วย : ล้านบาท
ปีงบประมาณ พ.ศ. เงินคงคลัง ณ สิ้นปีงบประมาณ
2554  521,294
2555  561,270
2556  605,052
2557  495,747
2558  426,182
2559  441,300
และ ณ สิ้นเดือนสิงหาคม 2560 มีเงินคงคลังคงเหลือ จํานวน 315,392 ล้านบาท
ดังนั้น การตั้งข้อสังเกตของเพจอาณาจักรไปกอน Returns ที่แสดงข้อมูลเปรียบเทียบเงินคงคลัง จึงเป็นการตั้งข้อสังเกตที่คลาดเคลื่อนจากความเป็นจริง
----------------------
ข้อมูล:กรมบัญชีกลาง กระทรวงการคลัง
รัฐบาลไทย-ข่าวทำเนียบรัฐบาล-ธ.ก.ส. เปิดรับฝากสลากออมทรัพย์เกษตรยั่งยืน หน่วยละ 20 บาท
วันศุกร์ที่ 16 สิงหาคม 2562
ธ.ก.ส. เปิดรับฝากสลากออมทรัพย์เกษตรยั่งยืน หน่วยละ 20 บาท
ธ.ก.ส. เปิดรับฝาก “สลากออมทรัพย์เกษตรยั่งยืน” หน่วยละ 20 บาท ซึ่งเป็นสลากชนิดไร้ใบตราสาร (Scripless) ออมในรูปแบบสลากดิจิทัล เมื่อออมครบ 2 ปี ได้รับดอกเบี้ย และลุ้นรางวัล 2,000 บาท  และรางวัลใหญ่  2,000,000 บาทในงวดที่ออม
ธ.ก.ส. เปิดรับฝาก “สลากออมทรัพย์เกษตรยั่งยืน” หน่วยละ 20 บาท ซึ่งเป็นสลากชนิดไร้ใบตราสาร (Scripless) ออมในรูปแบบสลากดิจิทัล เมื่อออมครบ 2 ปี ได้รับดอกเบี้ย และลุ้นรางวัล 2,000 บาท และรางวัลใหญ่ 2,000,000 บาทในงวดที่ออม พิเศษ! ลุ้นรางวัลทองคําแท่ง สําหรับผู้ออม 6 งวดขึ้นไป ภายในระยะ 1 ปี ออมได้ง่าย ๆ ผ่าน ธ.ก.ส. A-Mobile และเคาน์เตอร์เซอร์วิสที่ร้าน 7-Eleven รับขึ้นทะเบียนผู้ฝากสลากแล้ววันนี้ ณ ธ.ก.ส. ทุกสาขาทั่วประเทศ
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์เกษตรยั่งยืน” ซึ่งเป็นสลากชนิดไร้ใบตราสาร จํานวน 50,000 หมวด หมวดละ 10,000 หน่วย รวม 500 ล้านหน่วย หน่วยละ 20 บาท รวมเป็นเงิน 10,000 ล้านบาท เพื่อเป็นทางเลือกในการออมเงินของเกษตรกร ผู้ลงทะเบียนบัตรสวัสดิการแห่งรัฐและผู้ฝากรายย่อย โดยการจูงใจในการปรับเปลี่ยนพฤติกรรมการลงทุนเสี่ยงโชคที่มีความเสี่ยงสูงในการสูญเสียเงินทุน ไปสู่การสร้างภูมิคุ้มกันทางการเงินด้วยการออม “ออมน้อย ฝากง่าย คืนทุน ลุ้นโชค ออมทุกเดือน ลุ้นทุกเดือน” ทั้งนี้ ธ.ก.ส. ได้เปิดรับลงทะเบียน ผู้ฝากสลาก ตั้งแต่บัดนี้เป็นต้นไป ณ ธ.ก.ส. ทุกสาขาทั่วประเทศ และเปิดรับฝากผ่านแอพพลิเคชั่น ธ.ก.ส. A-Mobile ในวันที่ 18 สิงหาคม 2562 และฝากผ่าน ธ.ก.ส.ทุกสาขาทั่วประเทศ รวมถึงเคาน์เตอร์เซอร์วิสในร้าน 7-Eleven (ค่าธรรมเนียมตามผู้ให้บริการกําหนด) ตั้งแต่วันที่ 19 สิงหาคม 2562 เป็นต้นไป
สลากออมทรัพย์เกษตรยั่งยืน มีอายุการรับฝาก 2 ปี ฝากขั้นต่ํา 20 บาท สูงสุดไม่เกิน 200,000 บาท/ครั้ง เมื่อฝากครบกําหนดจะได้รับดอกเบี้ยหน่วยละ 0.20 บาท คิดเป็นอัตราร้อยละ 0.5 ต่อปี (ไถ่ถอนคืนได้เมื่อครบกําหนด) หมวดสลากประกอบด้วยอักษรภาษาไทย 4 หลักและตามด้วยหมายเลขสลาก 4 หลัก (0000 ถึง 9999) โดยผู้ฝากสามารถลุ้นรางวัล เลข 4 ตัว รางวัลละ 2,000 บาท และรางวัลเลข 4 ตัว เสี่ยงหมวดมูลค่า 2,000,000 บาท ได้ในงวดที่ฝาก ถ้าต้องการลุ้นรางวัลใหญ่ทุกงวด ต้องออมทุกงวด นอกจากนี้ ผู้ฝากยังมีสิทธิ์ลุ้นรางวัลเลข 4 ตัว ไม่เสี่ยงหมวด มูลค่ารางวัลละ 20 บาท โดยลุ้นรับรางวัลได้ตลอดอายุสลาก 24 งวด พิเศษ! สําหรับผู้ออมอย่างน้อย 6 งวดขึ้นไป ตั้งแต่วันที่ 18 สิงหาคม 2562 – 15 กรกฎาคม 2563 ลุ้นรับรางวัลทองคําแท่งมูลค่า รางวัลละ 1,000,000 บาท จํานวน 2 รางวัล รวมมูลค่า 2,000,000 บาท โดยมีเงื่อนไขตามที่ธนาคารกําหนด ออกรางวัลทุกวันที่ 16 ของทุกเดือน (ครั้งแรกวันที่ 16 กันยายน 2562) ธนาคารนับรอบในการออม โดยเริ่มตั้งแต่วันที่ 17 ของเดือนที่ออมและสิ้นสุดวันที่ 15 ของเดือนถัดไปเวลา 23.00 น.
ทั้งนี้ สามารถตรวจผลการออกรางวัลได้ผ่านทางเว็บไซต์ www.baac.or.th วิทยุกระจายเสียงคลื่นความถี่ AM 891 กิโลเฮิรตซ์ หมายเลขโทรศัพท์ 1 900 1901 98 และ 1900 222 299 โทรศัพท์เคลื่อนที่ทุกเครือข่าย กด *499222 หรือแอพพลิเคชั่น ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติม ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-ทสภ. ติดตั้งจุดบริการดาวโหลด AOT Airports Application เพื่อให้เป็นไปตามนโยบายการควบคุมและป้องกันการแพร่กระจายของเชื้อไวรัส Covid-19 [กระทรวงคมนาคม]
วันศุกร์ที่ 27 มีนาคม 2563
ทสภ. ติดตั้งจุดบริการดาวโหลด AOT Airports Application เพื่อให้เป็นไปตามนโยบายการควบคุมและป้องกันการแพร่กระจายของเชื้อไวรัส Covid-19 [กระทรวงคมนาคม]
ทสภ. ติดตั้งจุดบริการดาวโหลด AOT Airports Application เพื่อให้เป็นไปตามนโยบายการควบคุมและป้องกันการแพร่กระจายของเชื้อไวรัส Covid-19
ท่าอากาศยานสุวรรณภูมิ (ทสภ.) ดําเนินการติดตั้งจุดให้บริการสําหรับผู้โดยสารขาออกภายในประเทศ ในการดาวน์โหลด AOT Airports Application เพื่อทําการลงทะเบียนข้อมูลใน Healthy Passport Application เพื่อให้เป็นไปตามนโยบายการควบคุมและป้องกันการแพร่กระจายของเชื้อไวรัส Covid-19 และเป็นการเฝ้าติดตามการเดินทางของประชาชน พร้อมจัดเจ้าหน้าที่เพื่อให้คําแนะนําและอํานวยความสะดวกแก่ผู้โดยสารในการดาวน์โหลดแอพพลิเคชั่น โดยจัดพื้นที่คํานึงถึงการเว้นระยะห่างทางสังคม (Social Distancing) เพื่อเป็นการร่วมกันช่วยยับยั้งการแพร่กระจายของเชื้อไวรัส COVID-19 ณ บริเวณโถงผู้โดยสารขาออก ชั้น 4 ก่อนทางลงบันไดเลื่อนไปยังส่วนผู้โดยสารขาออกภายในประเทศ อาคารผู้โดยสาร ทสภ.
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 เมษายน 2563
วันพุธที่ 29 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 90.43ของผู้ป่วยทั้งหมด (กลับบ้าน 13 ราย รวมกลับบ้านสะสม 2,665 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 228 ราย หรือคิดเป็นร้อยละ 7.74 ของผู้
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่29 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 90.43ของผู้ป่วยทั้งหมด (กลับบ้าน 13 ราย รวมกลับบ้านสะสม 2,665 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 228 ราย หรือคิดเป็นร้อยละ 7.74 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 9 ราย (ลําดับที่ 2,939 - 2,947) ในจํานวนนี้ เป็นผู้สัมผัสใกล้ชิดกับผู้ป่วยรายก่อนหน้านี้ จํานวน 6 ราย (พบที่กรุงเทพฯ 3 ราย, ภูเก็ต 3 ราย จํานวนนี้เป็นผู้ที่อยู่ในครอบครัวเดียวกัน 2 ราย) บุคลากรทางการแพทย์และสาธารณสุข 2 ราย (เป็นพยาบาล, ผู้ช่วยพยาบาล) และอยู่ระหว่างการสอบสวนโรค 1 ราย ไม่มีรายงานผู้เสียชีวิต
จากรายงานผู้ป่วยรายใหม่ข้างต้น แสดงให้เห็นว่ากว่าร้อยละ 60 คือกลุ่มผู้สัมผัสใกล้ชิดกับผู้ป่วยรายก่อนหน้านี้ ทั้งจากในครอบครัว เพื่อนร่วมงาน ร่วมที่พัก ดังนั้นมาตรการเว้นระยะห่างระหว่างบุคคลยังมีความจําเป็นอย่างยิ่งที่ประชาชนทุกคนยังคงต้องร่วมมือกันปฏิบัติอย่างเคร่งครัด ร่วมกับการสวมหน้ากากอนามัย หน้ากากผ้า หมั่นล้างมือ ทั้งขณะที่อยู่ในบ้าน และออกนอกบ้าน เพื่อเป็นเกราะป้องกันและลดโอกาสเสี่ยงในการสัมผัสเชื้อโควิด19 ให้กับตนเองและผู้อื่น
สรุปภาพรวมวันนี้มีผู้ป่วยรายใหม่ 9 ราย กลับบ้านวันนี้ 13 ราย สะสม 2,665 ราย ยังรักษาอยู่ในโรงพยาบาล 228 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,947 ราย
****************************** 29 เมษายน 2563
รัฐบาลไทย-ข่าวทำเนียบรัฐบาล-ธ.ก.ส. ร่วมสร้างความเข้มแข็งกองทุนหมู่บ้านฯ
วันพุธที่ 13 มิถุนายน 2561
ธ.ก.ส. ร่วมสร้างความเข้มแข็งกองทุนหมู่บ้านฯ
ธ.ก.ส.โชว์ผลงานสนับสนุนสินเชื่อสร้างความเข้มแข็งกองทุนหมู่บ้านและชุมชนเมืองในพิธีเปิดการปฏิบัติการโครงการพัฒนาหมู่บ้านและชุมชนเมืองอย่างยั่งยืน โดยศาสตร์พระราชาตามแนวทางประชารัฐ
ธ.ก.ส.โชว์ผลงานสนับสนุนสินเชื่อสร้างความเข้มแข็งกองทุนหมู่บ้านและชุมชนเมืองในพิธีเปิดการปฏิบัติการโครงการพัฒนาหมู่บ้านและชุมชนเมืองอย่างยั่งยืน โดยศาสตร์พระราชาตามแนวทางประชารัฐ พร้อมตั้งเป้าสนับสนุนสินเชื่อปี 61 จํานวน 1,000 ล้านบาท ป้องกันและแก้ไขปัญหาหนี้นอกระบบของสมาชิกกองทุนหมู่บ้านฯ
วันนี้ (13 มิถุนายน 2561) พลเอกประยุทธ์ จันทร์โอชา นายกรัฐมนตรี นายสมคิด จาตุศรีพิทักษ์ รองนายกรัฐมนตรี นายสุวพันธ์ ตันยุวรรธนะ รัฐมนตรีประจําสํานักนายกรัฐมนตรี พร้อมด้วยคณะผู้บริหารระดับสูง ร่วมพิธีเปิดงานโครงการพัฒนาหมู่บ้านและชุมชนเมืองอย่างยั่งยืน หลังจากนั้นร่วมพบปะพูดคุยกับผู้แทนกองทุนหมู่บ้านและชุมชนเมืองทุกจังหวัด ผู้แทนส่วนงานที่เกี่ยวข้องทั้งภาครัฐและภาคเอกชน และชมนิทรรศการที่ร่วมจัดแสดง ณ ฮอลล์ 9 ชั้น 2 ศูนย์การประชุม อิมแพ็ค ฟอรั่ม อิมแพ็ค เมืองทองธานี จังหวัดนนทบุรี
นายสุรพงศ์ นิลพันธุ์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารได้เข้าไปร่วมสนับสนุนการดําเนินงานของกองทุนหมู่บ้านและชุมชนเมืองตั้งแต่ ปี 2544 จนถึงปัจจุบัน ธ.ก.ส.ได้ดูแลให้การสนับสนุนกองทุนหมู่บ้านและชุมชนเมือง จํานวน 33,648 กองทุน จากกองทุนหมู่บ้านทั่วประเทศ 79,593 กองทุน ทั้งการให้บริการด้านเงินฝาก และการให้บริการด้านสินเชื่อ ซึ่งได้ดําเนินการหลายโครงการ อาทิ
โครงการสินเชื่อให้แก่กองทุนหมู่บ้านและชุมชนเมือง เพื่อเป็นทุนให้กู้แก่สมาชิกกองทุนหมู่บ้าน โครงการสนับสนุนสินเชื่อกองทุนหมู่บ้านและสถาบันการเงินชุมชนเพื่อแก้ไขและป้องกันปัญหาหนี้นอกระบบของสมาชิก เป็นต้น รวมวงเงินกว่า 40,925 ล้านบาท
ทั้งนี้ ในปี 2561 ธ.ก.ส. ได้เตรียมวงเงินสนับสนุนสินเชื่อให้กับกองทุนหมู่บ้านและสถาบันการเงินชุมชน เพิ่มเติมจํานวน 1,000 ล้านบาท เพื่อป้องกันและแก้ไขปัญหาหนี้นอกระบบของสมาชิก โดยนอกจากการสนับสนุนสินเชื่อแล้ว ยังได้นําองค์ความรู้ด้านต่างๆ เช่น การบริหารจัดการกลุ่ม การพัฒนาศักยภาพด้วยระบบโปรแกรมงานด้านบัญชี พร้อมพัฒนาผู้นํากองทุนหมู่บ้านเป็นที่ปรึกษาทางการเงิน เพื่อให้คําปรึกษาและดูแลสุขภาพทางการเงินแก่สมาชิกกองทุนหมู่บ้านฯ ด้วย
รัฐบาลไทย-ข่าวทำเนียบรัฐบาล-สธ.เผยทีมแพทย์ดูแลประชาชนงานพระราชพิธีฯ ทั่วประเทศ กว่า 2.6 ล้านคน คงทีมแพทย์ดูแลต่อเนื่อง
วันศุกร์ที่ 27 ตุลาคม 2560
สธ.เผยทีมแพทย์ดูแลประชาชนงานพระราชพิธีฯ ทั่วประเทศ กว่า 2.6 ล้านคน คงทีมแพทย์ดูแลต่อเนื่อง
กระทรวงสาธารณสุข สรุปผลการปฏิบัติงานของหน่วยแพทย์ทั้งประเทศ 4,400 ทีม ดูแลประชาชนร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ตลอดวันที่ 26 ตุลาคม 2560 ให้บริการด้านสุขภาพกว่า 2.6 ล้านราย ร้อยละ 90 ปฐมพยาบาล
วันนี้(27 ตุลาคม 2560) ที่ กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ประชุมวิดีโอทางไกลศูนย์ปฏิบัติการด้านการแพทย์และสาธารณสุข(Operation Center : OC)ส่วนกลางและส่วนภูมิภาค ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ฝากขอบคุณท่านผู้บริหารและผู้ที่ปฏิบัติงานทุกท่าน ที่ปฏิบัติหน้าที่และช่วยดูแลประชาชนได้เป็นอย่างดียิ่งด้วยน้ําใจและความเข้มแข็ง ทั้งนี้ยังมีประชาชนพักค้างอยู่บริเวณท้องสนามหลวงและถนนราชดําเนินเป็นจํานวนมาก ขอให้จัดทีมแพทย์และจิตอาสาดูแลต่อเนื่องจนกว่าประชาชนจะกลับบ้านทั้งหมด
ตลอดงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตรที่ผ่านมา กระทรวงสาธารณสุขได้จัดทีมแพทย์และสาธารณสุขทั้งประเทศกว่า 4,400 ทีม ประกอบด้วย ทีมทางการแพทย์ ทีมด้านสุขภาพจิต ทีมเฝ้าระวังสอบสวนโรคเคลื่อนที่เร็วและทีมสนับสนุนอื่นๆ จากโรงพยาบาลในสังกัดทุกแห่ง ทํางานร่วมกับภาคีเครือข่ายสุขภาพเพื่อดูแลประชาชนที่บริเวณท้องสนามหลวง พระเมรุมาศจําลอง และจุดถวายดอกไม้จันทน์ทั่วประเทศ สามารถให้การดูแลด้านสุขภาพอนามัยประชาชนได้อย่างเรียบร้อย ให้บริการด้านสุขภาพประชาชนกว่า 2.6 ล้านราย
โดยในส่วนกลางได้ส่งบุคลากรทํางานร่วมกับทีมแพทย์หลวง ทีมแพทย์จากทุกสังกัดรวมทั้งภาคีเครือข่ายสุขภาพ ใน 21 หน่วยแพทย์โดยรอบท้องสนามหลวงและ 113 หน่วยบริการทางการแพทย์หลัก รวม 3,651 คน ให้บริการประชาชนกว่า 2.4 แสนราย ในส่วนภูมิภาคข้อมูลจาก 13 เขตสุขภาพ มีทีมแพทย์ 3,948 ทีม ประชาชนเข้ารับบริการกว่า 2.4 ล้านราย ร้อยละ 90 ให้การปฐมพยาบาลแจกยาดม แอมโมเนีย ที่เหลือเจ็บป่วยเล็กน้อย ปวดศีรษะ เหนื่อยอ่อนเพลีย ปวดเมื่อยกล้ามเนื้อ ส่งต่อรักษา 1,000 กว่าราย ด้วยโรคประจําตัวกําเริบ ด้านสุขภาพจิต ได้คัดกรองและปฐมพยาบาลด้านจิตใจประชาชน 1.4 หมื่นราย ส่วนใหญ่เครียดจากความอ่อนเพลีย พักผ่อนน้อย ซึ่งเป็นที่น่าชื่นชมประชาชนส่วนใหญ่ได้เปลี่ยนความเศร้าเป็นพลังทําดี ด้วยการร่วมเป็นจิตอาสา
ทั้งนี้ กระทรวงสาธารณสุข จะยังคงทีมแพทย์และจิตอาสาดูแลประชาชนต่อเนื่องตลอดช่วงเวลาแสดงความอาลัย รวมทั้งประชาชนที่เข้าชมเมรุมาศที่ท้องสนามตลอดเดือนพฤศจิกายน แนะนําประชาชนที่มาร่วมแสดงความอาลัย ผู้สูงอายุ ผู้มีโรคประจําตัวขอให้ญาติตามมาดูแล หากมีอาการเหนื่อยอ่อนเพลีย ขอให้ญาติหรือผู้พบเห็น แจ้งทีมแพทย์หรือทีมจิตอาสาเฉพาะกิจด้านการแพทย์ทันที หรือโทรสายด่วน 1669 และสายด่วนสุขภาพจิต 1323
รัฐบาลไทย-ข่าวทำเนียบรัฐบาล-ทำความดีด้วยหัวใจ ลดภัยสิ่งแวดล้อม
วันศุกร์ที่ 3 สิงหาคม 2561
ทําความดีด้วยหัวใจ ลดภัยสิ่งแวดล้อม
รัฐบาลเชิญชวนประชาชนทําความดีด้วยการประกอบกิจกรรมจิตอาสา ภายใต้โครงการทําความดีด้วยหัวใจ ลดภัยสิ่งแวดล้อม
เสาร์ที่ 28 ก.ค.61
ทําความดีด้วยหัวใจ ลดภัยสิ่งแวดล้อม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนทําความดีด้วยการประกอบกิจกรรมจิตอาสา ภายใต้โครงการทําความดีด้วยหัวใจ ลดภัยสิ่งแวดล้อม เนื่องในโอกาสมหามงคลวันเฉลิมพระชนมพรรษาสมเด็จพระเจ้าอยู่หัว และวันเข้าพรรษา 28 ก.ค.61 โดยการลดขยะและคัดแยกขยะก่อนทิ้ง ส่งเสริมให้ร้านค้าลดการใช้ถุงพลาสติกและกล่องโฟมใส่อาหาร ลดการใช้พลาสติกและกล่องโฟมในพื้นที่อุทยานและสวนสัตว์ทั่วประเทศ และจัดการขยะจากบกสู่ทะเลใน 24 จังหวัดชายทะเล นอกจากนี้ รัฐบาลจะเร่งรัดจัดตั้งศูนย์กําจัดขยะแบบครบวงจรในพื้นที่ของ อปท. กว่า 7,800 แห่งทั่วประเทศ เพื่อช่วยรักษาสิ่งแวดล้อมและสุขภาพอนามัยของคนไทยร่วมกับชาวโลกอีกกว่า 7,000 ล้านคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขออย่าเพิ่งวิจารณ์ งบประมาณในการจัดซื้ออุปกรณ์ด้านไอซีทีของรัฐสภาแห่งใหม่ ระบุหากมีการทุจริตต้องดำเนินการตามกระบวนการยุติธรรม
วันอังคารที่ 22 พฤษภาคม 2561
นายกรัฐมนตรีขออย่าเพิ่งวิจารณ์ งบประมาณในการจัดซื้ออุปกรณ์ด้านไอซีทีของรัฐสภาแห่งใหม่ ระบุหากมีการทุจริตต้องดําเนินการตามกระบวนการยุติธรรม
นายกรัฐมนตรีขออย่าเพิ่งวิจารณ์ งบประมาณในการจัดซื้ออุปกรณ์ด้านไอซีทีของรัฐสภาแห่งใหม่ ระบุหากมีการทุจริตต้องดําเนินการตามกระบวนการยุติธรรม
วันนี้ (22 พฤษภาคม 2561) เวลา 13.50 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีปัญหาการก่อสร้างรัฐสภาแห่งใหม่ที่มองกันว่า งบประมาณในการจัดซื้ออุปกรณ์ด้านไอซีที ไม่ว่าจะเป็นไมโครโฟน นาฬิกามีราคาแพงเกินไปว่า เราอย่าไปให้ความสําคัญเฉพาะเรื่องไมค์ หรือนาฬิกาเลย เพราะมีขั้นตอนอยู่แล้ว วันนี้ยังไม่มีใครผิด ใครถูกหรอกเพราะเป็นการเสนอขึ้นมาตามหลักการเดิมที่รัฐบาลก่อนหน้านี้ โดยมีการออกแบบมาอย่างสวยหรู ซึ่งตนเองก็ทําอะไรไม่ได้เพราะออกแบบไปแล้ว และเขาตั้งไว้ว่าจะต้องเป็นรัฐสภาที่สวยงาม ทันสมัยที่สุดในภูมิภาค ดังนั้น จึงอาจทําให้มีราคาแพงเพราะเป็นของดี แต่เราก็ต้องมาดูว่ามีความจําเป็นแค่ไหน อย่างไร ต้องมาดูในเรื่องของงบประมาณด้วย เพราะฉะนั้นระยะแรกควรจะเป็นแค่ไหน อย่างไรในอนาคตจะสามารถพัฒนาต่อได้หรือไม่ ตนจึงให้เขาไปทบทวน
นายกรัฐมนตรีกล่าวว่า อย่าเพิ่งไปพูดจาให้ร้ายกันไปมาเลย มันเสียหาย คนทํางานก็จะหมดกําลังใจ ต้องดูว่าการออกแบบเป็นอย่างไร วันนี้แก้ไขอะไรยังไม่ได้เลย เพราะนักออกแบบ บรรดาสถาปนิก สถาปัตย์ต่าง ๆ เขาบอกว่าความมุ่งหมายเขาเป็นแบบนี้และอนุมัติมาแล้ว เพราะฉะนั้น ก็ควรดําเนินการไปอย่างนี้ จึงต้องหาวิธีการที่เหมาะสมในการแก้ปัญหา อย่าเพิ่งไปพูดว่าใครผิด ใครถูกเลย ถ้ามีการทุจริตเกิดขึ้น ก็ต้องนําเข้าสู่กระบวนการยุติธรรมต่อไป
-------------------------------------------
รัฐบาลไทย-ข่าวทำเนียบรัฐบาล-สถานการณ์ยาเสพติดยังเป็นที่กังวล  กำชับเข้มเฝ้าระวังและปราบปรามไม่ให้เกิดช่องว่างช่วงศึกบอลโลก ย้ำกำนัน ผู้ใหญ่บ้าน เพิ่มบทบาทร่วมสะสางยาเสพติดและบ่อนการพนันในพื้นที่
วันจันทร์ที่ 18 มิถุนายน 2561
สถานการณ์ยาเสพติดยังเป็นที่กังวล  กําชับเข้มเฝ้าระวังและปราบปรามไม่ให้เกิดช่องว่างช่วงศึกบอลโลก ย้ํากํานัน ผู้ใหญ่บ้าน เพิ่มบทบาทร่วมสะสางยาเสพติดและบ่อนการพนันในพื้นที่
เมื่อ 17 มิ.ย. 61 พล.อ.ประวิตร วงษ์สุวรรณ รอง นรม.และรมว.กห. ได้กล่าวชื่นชมและเป็นกําลังใจกับเจ้าหน้าที่ฝ่ายความมั่นคง
เมื่อ 17 มิ.ย. 61 พล.อ.ประวิตร วงษ์สุวรรณ รอง นรม.และรมว.กห. ได้กล่าวชื่นชมและเป็นกําลังใจกับเจ้าหน้าที่ฝ่ายความมั่นคง ในการร่วมเปิดปฏิบัติการกวาดล้างยาเสพติดทุกพื้นที่ทั่วประเทศอย่างจริงจัง ทั้งพื้นที่ชั้นในและพื้นที่ชายแดน โดยเฉพาะเจ้าหน้าที่ตํารวจ ที่ติดตามและบังคับใช้กฎหมายอย่างเข้มข้นกับขบวนการลักลอบค้ายาเสพติดรายใหญ่ ซึ่งตั้งแต่เริ่มปฏิบัติการต้น มิ.ย. 61 เป็นเวลา 15 วัน สามารถจับกุมและยึดยาเสพติด เป็นยาบ้ากว่า 50 ล้านเม็ด ยาไอซ์เกือบ 1,000 กก. รวมทั้งยึดสารตั้งต้นและเฮโรอีนจํานวนมาก. ซึ่งในภาพรวมสถานการณ์แพร่ระบาดยาเสพติดยังเป็นที่กังวลของสังคม จากผลการจับกุมและยึดยาเสพติดได้ปริมาณครั้งละมากๆระหว่างการลําเลียงในพื้นที่ภาคเหนือ จว.เชียงรายและลําปาง , ภาคตะวันออกเฉียงเหนือ จว.ขอนแก่นและบึงกาฬ และพื้นที่ภาคกลาง กทม.และอยุธยา
พล.อ.ประวิตร กล่าวย้ําว่า ยาเสพติดยังเป็นภัยตกค้างทางสังคมที่เป็นปัญหาสําคัญและจําเป็นต้องเร่งสะสางร่วมกันต่อไป โดยกําชับขอให้ฝ่ายความมั่นคง ทั้งทหาร ตํารวจและฝ่ายปกครอง ยังคงปฏิบัติงานร่วมกันอย่างต่อเนื่องและจริงจัง ทั้งการเฝ้าระวังและการสกัดกั้น รวมทั้งการป้องกันและปราบปรามยาเสพติด โดยเฉพาะช่วงการแข่งขันฟุตบอลโลก 2018 ที่อาจเป็นช่องว่างให้มีการเคลื่อนย้ายและจําหน่ายยาเสพติดปริมาณมากๆ โดยให้ประสานการทํางานร่วมกับสํานักงานป้องกันและปราบปรามยาเสพติดอย่างใกล้ชิด ปฏิบัติการเข้มทั้งพื้นที่นอกประเทศ พื้นที่ชายแดนและพื้นที่ชั้นใน ในการติดตามเชื่อมโยงเครือข่าย ทั้งแหล่งผลิต เส้นทางลําเลียง พื้นที่พักคอย และแหล่งกระจายยาเสพติด โดยต้องบังคับใช้กฎหมายกับผู้เกี่ยวข้องที่เกี่ยวข้องทั้งหมดไม่มีละเว้น
พร้อมทั้งขอความร่วมมือกํานันและผู้ใหญ่บ้าน ในฐานะพนักงานฝ่ายปกครอง มีบทบาทร่วมกันมากขึ้นในการดูแลสะสางปัญหายาเสพติดและปัญหาบ่อนการพนันในพื้นที่ เพื่อร่วมกันปกป้องมิให้ยาเสพติดและการพนัน แพร่ระบาดทําลายลูกหลานและเยาวชนที่จะเป็นพลังและอนาคตของชาติ
รัฐบาลไทย-ข่าวทำเนียบรัฐบาล-มว. ตรวจสอบหลอดยูวีซี ฆ่าเชื้อโควิด-19 THE PRODIGY GENERATION
วันพุธที่ 29 กรกฎาคม 2563
มว. ตรวจสอบหลอดยูวีซี ฆ่าเชื้อโควิด-19 THE PRODIGY GENERATION
มว. ตรวจสอบหลอดยูวีซี ฆ่าเชื้อโควิด-19 THE PRODIGY GENERATION
วันที่ 12 มิถุนายน 2563 นายพลวัฒน์ จําปาเรือง นายชยุตม์ เจริญกิจ และนายณัฐพงศ์ ดําด้วง นักมาตรวิทยาปฏิบัติการ กลุ่มงานแสงและสี ฝ่ายมาตรวิทยาอุณหภูมิและแสง พร้อมด้วย ดร.พัชริญา เพชรผ่อง นักมาตรวิทยาชํานาญการ และนายไพโรจน์ รัตนางกูร หัวหน้ากลุ่มงานเสียงและการสั่นสะเทือน สถาบันมาตรวิทยาแห่งชาติ ได้ทําการตรวจวัดประสิทธิภาพสําหรับหลอดยูวีซี ฆ่าเชื้อโควิด-19 และตรวจสอบ Electrical Safety Analyzer ของอุปกรณ์ต้นแบบ ของบริษัท เดอะ โพรดิจี เจนเนอร์เรชั่น จํากัด ซึ่งได้ทําต้นแบบไว้ 3 แบบด้วยกัน โดยมีวัตถุประสงค์เพื่อจะมอบหลอดยูวีซีดังกล่าว ให้กับโรงพยาบาลและสถานที่ราชการต่างๆ เพื่อเป็นสาธารณประโยชน์ต่อไป ณ อาคารผดุงมาตร มว. จ.ปทุมธานี
ข้อมูลข่าวโดย :สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-โฆษกรัฐบาลยืนยันประชาชนยังสามารถมารับบริการทำพาสปอร์ตได้ตามปกติ ในราคา 1,000 บาท เท่าเดิม
วันพฤหัสบดีที่ 16 มีนาคม 2560
โฆษกรัฐบาลยืนยันประชาชนยังสามารถมารับบริการทําพาสปอร์ตได้ตามปกติ ในราคา 1,000 บาท เท่าเดิม
พลโท สรรเสริญฯ โฆษกรัฐบาลยืนยันประชาชนยังสามารถมารับบริการทําพาสปอร์ตได้ตามปกติ ในราคา 1,000 บาท เท่าเดิม
วันนี้ (14มี.ค. 60)เวลา15.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรักษาความสงบแห่งชาติ (คสช.) และการประชุมคณะรัฐมนตรี (ครม.)ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องการทําหนังสือเดินทางอิเล็กทรอนิกส์ หรือe-Passportกรณีที่บริษัทผู้จัดทํา e-Passport เดิมได้ดําเนินการครบตามสัญญาว่าจ้างในการทํา e-Passportจํานวน 7 ล้านเล่ม ซึ่งมีระยะเวลาไม่เกินวันที่3มีนาคม2560 ที่ผ่านมาและกังวลว่าอาจทําให้ประชาชนได้รับความเดือดร้อนจากกรณีดังกล่าวนั้น นายวิษณุ เครืองาม รองนายกรัฐมนตรี ได้รายงานว่ากระทรวงการต่างประเทศได้มีการหารือร่วมกับบริษัทผู้ดําเนินการทํา e-Passport แล้ว ซึ่งได้ข้อสรุปว่าการดําเนินการในเรื่องดังกล่าวไม่ต้องใช้คําสั่งตามมาตรา 44 โดยจะดําเนินการตามขั้นตอนปกติด้วยการเจรจาต่อรองกับบริษัทให้สามารถดําเนินการจัดทํา e-Passport ไปพลางก่อนได้ และยืนยันประชาชนจะไม่ได้รับผลกระทบ แม้สัญญาว่าจ้างในการดําเนินการดังกล่าวกับบริษัทเดิมจะหมดสัญญาแล้ว แต่ประชาชนยังสามารถมารับบริการทําพาสปอร์ตในราคา 1,000 บาท เท่าเดิม ทั้งการต่ออายุพาสปอร์ต และทําพาสปอร์ตใหม่ได้ตามปกติโดยไม่ได้รับผลใด ๆ ทั้งสิ้น
-----------------------
กลุ่มประชาสัมพันธ์และเผยแพร่ สํานักโฆษก